Case ID: 1191274
Sentence 5: İddiaçıların əsaslandırması: İddiaçı tələbini onunla əsaslandırmışdır ki, 2020-ci il 8 fevral tarixdə seçkiyə hazırlıq günündə dairənin əksər məntəqələrində qapılar bağlı olmuş, səsvermə günü ədalətsiz seçkilər keçirilmiş, Yeni Azərbaycan Partiyası tərəfindən irəli sürülmüş namizədin xeyrinə bülletenlər atılmış, müşahidəçilərin səsvermənin tam və dəqiq müşahidə edə bilmələri üçün şərait yaradılmamış, səsverməyə gəlmiş seçicilərin barmaqlarının necə yoxlanılması müşahidə edə bilmələri üçün şərait yaradılmamış və ya yaradılmış şərait yaxşı olmamış, məntəqə sədrləri seçki bülletenlərini sayan zaman səsli elan etməmiş, səsvermə günü bəzi məntəqə seçki komissiyası üzvləri tərəfindən müşahidəçilərə video çəkilişə icazə verilməmiş, səsvermə qutularına topa şəkildə bülletenlər əlavə edilmiş, bununla da Seçki Məcəlləsinin tələbləri pozulmuşdur.